Ana Rusu

Motto-cugetare: Nu numai pentru artiști arta este izvorul fericirii.

Talentata artistă plastică Ana Rusu se destăinuie: Când lucrez, eu mă desprind de istorie, mă desprind de tot ce mă înconjoară, sunt doar eu cu tot ceea ce vreau să fac. De multe ori arta schimbă viața și ești mult mai frumos iubind frumosul. Ana Rusu a plusat: Aș putea spune că sursa de inspirație o constituie mediul înconjurător, ineditulșitotcemăsensibilizează. Acestea ar fi caracteristicile lucrărilor mele. Aș vrea ca toată lumea să simtă arta ca fiind un element esențial în viața lor… arta este frumusețea noastră interioară ne ajută să ne simțim mai frumoși și mai buni. Lucrările plastice ca și domnia sa zâmbesc cu bunătate și ne aduc prinos de dragoste și gânduri preacurate.

Mă alătur iubitorilor de frumos care văd în arta plastică semnată Ana Rusu un soi de melancolie, o poetică a subiectului pictat, iar gestul pictural al ei o mare finețe care dă naștere unor semnificații simbolice. Ana Rusu descoperă capacitatea culorilor de a defini spațiul, de a crea mișcarea, are viziunile și libertatea de a cuprinde și de a sintetiza pe pânză natura în care peisajul și lumina rămân pionii plastici cei mai importanți.

În preajma tablourilor și alături de artistă îmi creez iluzia că trec dincolo de obiectivitatea imediată, gândurile țintesc spre alte dimensiuni decât cele ale realității din preajmă. Ceea ce vedem în arta doamnei Ana Rusu este rodul unei experiențe bogate, o cunoaștere profundă a unor limbaje diferite, dar în care se găsește numitorul comun – o expresie tranșantă – în care artista își fructifică exercițiul autocunoașterii.

Pictor Prof. Cojocaru Vergil-Cover

Contents